Referat af Havnerådsmøde den 24.08.2022  
  
Referat af Havnerådsmøde afholdt den 24.08.2022 i “Pakhus 8”, Havnepladsen 8, Præstø.  
På mødet deltog: Kirsten Guntofte Masnedsund Havn, Niels Mikkelsen Vordingborg Nordhavn, Thor Simony Hårbølle Havn, Jørgen Rasmussen Kalvehave Havn, Henrik Petersen Stege Havn, Kjeld Larsen Klintholm Havn, Jens-Olav Hansen Præstø Havn, gæst Per Vesterholm Præstø Havn samt Anja Valhøj Vordingborg Kommune.  
  
Dagsorden:  
1. Status for arbejdet med havneplanen og hovedpunkter i planen v/Anja  
2. Status på lokale midler  
3. Årshjul   
4. Næste møde  
5. Eventuelt  
  
1. Administrationen er ved at være klar til at aflevere Strategiplan for Vordingborg Kommunale havne, der mangler lige resultatet af turist undersøgelsen, de input skal med. Der er lagt mange ressourcer i arbejdet for at sikre et stabilt fundament.

Der er gennem tiden arbejdet for at inddrage brugerne på havnene og det vil også blive en væsentlig del i fremtiden. Havnerådet anerkender det store arbejde der udføres i dagligdagen både i administrationen og de enkelte Havneudvalg sætter stor pris på det gode samarbejde der er med Havnefogederne på de enkelte havne.

2. På et tidligere Havnerådsmøde er brugen af tildelte lokale midler drøftet og på dette møde blev det bekræftet, at der er resterende midler til rådighed i de enkelte havne, dog er der en opfattelse af, at midlerne ikke bliver brugt ude lokalt. Det er dog langt fra rigtigt da de enkelte havneudvalg har sparet op til større projekter. Anja sender en oversigt over forbrugte midler og Havnerådsmedlemmerne bedes give en tilkendegivelse over hvilke midler der er disponeret over til igangværende og kommende projekter på de enkelte havne.

3. I forbindelse med den nye strategi for havnene udarbejder administrationen ”Årshjul” så havneudvalgene kan tilrettelægge arbejdet i forhold til høringer og øvrige input.

4. Næste møde planlægges at blive afholdt i november måned, her inviteres relevante politikere. Administrationen undersøger hvornår det er muligt i kalenderen. Der arbejdes med den 24.11.2022 i Langebæk.

5. Præstø havn stiller med ny repræsentant til Havnerådet, Per Vesterholm overtager efter Jens-Olav Hansen. Velkommen til Per og mange tak for samarbejdet til Jens- Olav.

Referent: Kirsten Guntofte